text: Jólaheilsan frá útsendingi í Ísrael
text: #000001
text: Góđu tit øll har heima
text: #000003
text: Her í Ísrael er ikki so lætt at koma í rættuligt jólahýri, av tí at tey flestu her ikki halda jól. Tit hugsa kanska, at tađ skuldi verið lætt, tá tú ert í landinum, har Jesus var føddur.
text: #000004
text: Ein lítil partur av árabiska fólkinum eru kristin. Tey flestu hoyra til tað katólsku, ortodoksu ella anglikansku kirkjuna, og tey hátíðarhalda Jesu komu, eftir teirra siðvenju í kirkjunum. Annars er tað sum heima, dagar har familjurnar møtast, og tá árabar hava sterk familjubond, so líkist tað eitt sindur jólunum heima.
text: #000007
text: Har er eingin guðstænasta sum hjá okkum, við jólasálmun, og tí, sum vit forbinda við jól, tað sakni eg eitt sindur. Men í meiniheitini Beit Eliyahu har eg komi, markera tey jólini við at lesa Jes. 9,6 á øllum tungumálum sum eru umboðað á møtinum, ta sabbatina, sum er nærmast jólunum, og tað eru rættuliga nógvar tjóðir, sum eru umboðaðar. Í ár vóni eg at verða við, so vit eisini kunna hoyra tekstin á føroyskum.
text: #000009
text: Á Ebenezer heiminum, hátíðarhalda vit heldur ikki jól sum heima. Men undan jólum er ein fest, har vit fáa ein góðan døgurða, ein andakt verður hildin, og einir 2-3 jólasálmar verða sungnir, hettar er meira sum ein takkar fest.
text: #000011
text: Men vit voluntørar verða ikki forsømdir, tí tey vita, at flestu av okkum, eru von við at halda jól. 21. desember eru vit bjóðaðar til ein góðan døgurða hjá leiðaraparinum. Tað plagar at verða ein sera hugnalig løta, har vit syngja, hava eina andakt, spæla onkurt, fáa gávu, og annars hava tað sera hugnarligt saman.
text: #000012
text: So fara vit fimm voluntørar eisini at hava eitt lítið jólahald, væntandi jólaaftanskvøld, her í íbúðini hjá okkum. Tað plagar at verða sera hugnaligt, vit koma frá ymiskum londum, við ymiskum siðvenjum, so tað er annarleiðis og áhugavert. Mítt ískoytið hevur ofta verið dessertin, rísalamande, og so lesa vit jólaevangelið hjá Lukasi. Sjálvandi á øllum tungumálum, sum eru umboðað.
text: #000013
text: Í Haifa livir fólkiđ í sátt og semju hóast ymiskar trúarrætningar. Tey halda eina felags fest, sum líkist einum festivali, við nógvum jólapynti. Men eingin jólaboðskapur og ikki er lætt at fáa eyga á nakran eingil, bara glimmur og perur. Vónandi verður hendan støðan ikki eisini galdandi í Føroyum.
text: #000014
text: Míni bestu jól í 1999Nakrir tankar um mína bestu jólaløtu, sum var her í Ísrael jólini 1999
text: #000015
text: Eg helt jólaaftan í Jerusalem, saman við manni mínum Pól Martin, og øðrum voluntørum í Joffi húsinum.
text: #000016
text: Tađ byrjađi viđ jólagustænastu í donsku kirkjuni í Jerusalem, eitt sindur sjálvsamt at fara í kirkju viđ jólagleđini í huga, og so rokađust fólk rundan um meg, sum um einki var hent.
text: #000017
text: Heimkomin til Joffihúsiđ fingu vit siðbundnan jóladøgurđa, sum Pól Martin hevđi fyrireika. Vit sungu jólasangir og fingu gávu, sera hugnaligt.
text: #000018
text: Nú sat eg so har og hugdi niður yvir staðið, har tað hendi, og eg fyltist við takksemi, tí hetta er veruliga hent ,og tað var eisini fyri meg.
text: #000024
text: Gleðilig jól úr Haifa.Karen Elkjær Abrahamsen
text: #000026